Foto: AFP/ THOMAS SAMSON 12 may kechki vaqt, soat 21.00lar atrofida Parijning 2-okrugida noma’lum kimsa odamlarga hujum qildi. Bu haqda FranceInfo portali ma’lum qildi. Politsiya ma’lumotlariga ko‘ra, hujum oqibatida bir kishi halok bo‘lgan, yana 4 kishi jarohat olgan, ulardan 2 nafarining ahvoli og‘ir. Jinoyatchi shimoliy afrikalikka o‘xshash, 20 yoshlar atrofida va egnida qora kiyim bo‘lgan. Politsiya xodimlari bosqinchini zararsizlantirishga muvaffaq bo‘lishgan. Ta’kidlanishicha, u o‘ldirilgan. Parij prokurori Fransua Molensning ma’lum qilishicha, voqea tergovini aksilterrorchilik prokuraturasi olib bormoqda. Fransiya bosh vaziri Eduar Filipp halok bo‘lgan va jarohatlanganlar oilalariga hamdardlik bildirgan. Ushbu hujum uchun javobgarlikni IShID o‘z zimmasiga olgan.